**ผลการประชุมคณะรัฐมนตรี**

**ครั้งที่ 2/2559 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** ร่างกฎกระทรวงกำหนดลักษณะของสถานพยาบาลสัตว์ และลักษณะการให้บริการของสถานพยาบาลสัตว์ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดลักษณะของสถานพยาบาลสัตว์ และลักษณะการให้บริการของสถานพยาบาลสัตว์ พ.ศ. .... โดยเป็นการปรับปรุงกฎกระทรวงกำหนดลักษณะของสถานพยาบาลสัตว์ เครื่องมือ เครื่องใช้ ยา และเวชภัณฑ์ที่จำเป็นประจำสถานพยาบาลสัตว์ และลักษณะป้ายชื่อของสถานพยาบาลสัตว์และผู้ประกอบวิชาชีพการสัตวแพทย์ พ.ศ. 2553 เพื่อให้ครอบคลุมลักษณะการให้บริการของสถานพยาบาลสัตว์ ตาม พ.ร.บ. สถานพยาบาลสัตว์ (ฉบับที่ 2) พ.ศ. 2557โดยมีรายละเอียดสรุปได้ ดังนี้1. กษ. เสนอว่า โดยได้มีกฎกระทรวงกำหนดลักษณะของสถานพยาบาลสัตว์ เครื่องมือ เครื่องใช้ ยา และเวชภัณฑ์ที่จำเป็นประจำสถานพยาบาลสัตว์ และลักษณะป้ายชื่อของสถานพยาบาลสัตว์ และผู้ประกอบวิชาชีพการสัตวแพทย์ พ.ศ. 25532. ต่อมาได้มี พ.ร.บ. สถานพยาบาลสัตว์ (ฉบับที่ 2) พ.ศ. 2557 และในมาตรา 6 วรรคสอง แห่ง พ.ร.บ. สถานพยาบาลสัตว์ฯ ดังกล่าว กำหนดเพิ่มเติมเกี่ยวกับการกำหนดลักษณะการให้บริการของสถานพยาบาลสัตว์ ดังนั้น จึงจำเป็นต้องแก้ไขกฎกระทรวงตามข้อ 1. ให้ครอบคลุมถึงการกำหนดลักษณะการให้บริการของสถานพยาบาลสัตว์3. ตามมาตรา 14 วรรคหนึ่ง แห่ง พ.ร.บ. สถานพยาบาลสัตว์ (ฉบับที่ 2) พ.ศ. 2557 ได้กำหนดให้บรรดากฎกระทรวง หรือประกาศที่ออกตาม พ.ร.บ. สถานพยาบาลสัตว์ พ.ศ. 2533 ที่ใช้บังคับอยู่ในวันที่ พ.ร.บ. นี้ใช้บังคับให้ยังคงใช้บังคับได้ต่อไปเพียงเท่าที่ไม่ขัดหรือแย้งกับ พ.ร.บ. นี้ จนกว่าจะมีกฎกระทรวงหรือประกาศที่ออกตาม พ.ร.บ. นี้ใช้บังคับ **โดยให้การดำเนินการออกกฎกระทรวงให้แล้วเสร็จภายในหนึ่งปีนับแต่วันที่ พ.ร.บ. นี้ใช้บังคับ** ดังนั้น กษ. จำเป็นต้องเร่งดำเนินการออกกฎกระทรวงกำหนดลักษณะของสถานพยาบาลสัตว์ และลักษณะการให้บริการของสถานพยาบาลสัตว์ พ.ศ. ....4. **สาระสำคัญของร่างกฎกระทรวง** 4.1 กำหนดให้อาคารและพื้นที่ของสานพยาบาลสัตว์ประเภทที่ไม่มีที่พักสัตว์ป่วยไว้ค้างคืน และประเภทที่มีที่พักสัตว์ป่วยไว้ค้างคืนต้องมีลักษณะตามที่กำหนด 4.2 กำหนดให้สถานพยาบาลสัตว์ที่มีลักษณะการให้บริการเป็นคลินิกและลักษณะการให้บริการเป็นโรงพยาบาลสัตว์ต้องมีการให้บริการตรวจรักษาตามที่กำหนด 4.3 กำหนดบทเฉพาะกาลในการขออนุญาตและการต่ออายุใบอนุญาตที่ออกก่อน พ.ร.บ. นี้ใช้บังคับ**มติ ครม. :** อนุมัติหลักการร่างกฎกระทรวงกำหนดลักษณะของสถานพยาบาลสัตว์ และลักษณะการให้บริการของสถานพยาบาลสัตว์ พ.ศ. .... ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ปศ.)**ประโยชน์ที่ได้รับ :** เพื่อให้เกิดความชัดเจนในเรื่องการให้บริการ และเพื่อประโยชน์ของผู้มารับบริการ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 2/2559 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** ร่างกฎกระทรวงกำหนดให้ทางน้ำชลประทาน เป็นทางน้ำชลประทานที่จะเรียกเก็บค่าชลประทาน พ.ศ. .... จำนวน 5 ฉบับ**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดให้ทางน้ำชลประทาน เป็นทางน้ำชลประทานที่จะเรียกเก็บค่าชลประทาน พ.ศ. .... จำนวน 5 ฉบับ ดังนี้ 1. ร่างกฎกระทรวงกำหนดให้ทางน้ำชลประทานคลองญี่ปุ่นเหนือ เป็นทางน้ำชลประทานที่จะเรียกเก็บค่าชลประทาน พ.ศ. .... ซึ่งมีสาระสำคัญเป็นการกำหนดให้ทางน้ำชลประทานคลองญี่ปุ่นเหนือ จากกิโลเมตรที่ 0.000 ในท้องที่ตำบลไผ่กองดิน อำเภอบางปลาม้า จังหวัดสุพรรณบุรี ถึงกิโลเมตรที่ 18.100 ในท้องที่ตำบลหลักชัย อำเภอลาดบัวหลวง จังหวัดพระนครศรีอยุธยา เป็นทางน้ำชลประทานที่จะเรียกเก็บค่าชลประทาน 2. ร่างกฎกระทรวงกำหนดให้ทางน้ำชลประทานคลองรังสิตประยูรศักดิ์ เป็นทางน้ำชลประทานที่จะเรียกเก็บค่าชลประทาน พ.ศ. .... ซึ่งมีสาระสำคัญเป็นการกำหนดให้ทางน้ำชลประทานคลองรังสิตประยูรศักดิ์ จากกิโลเมตรที่ 0.000 ในท้องที่ตำบลบ้านใหม่ อำเภอเมืองปทุมธานี จังหวัดปทุมธานี ถึงกิโลเมตรที่ 7.600 ในท้องที่ตำบลประชาธิปัตย์ อำเภอธัญบุรี จังหวัดปทุมธานี เป็นทางน้ำชลประทานที่จะเรียกเก็บค่าชลประทาน 3. ร่างกฎกระทรวงกำหนดให้ทางน้ำชลประทานคลองโยง – คลองบางใหญ่ เป็นทางน้ำชลประทานที่จะเรียกเก็บค่าชลประทาน พ.ศ. .... ซึ่งมีสาระสำคัญเป็นการกำหนดให้ทางน้ำชลประทานคลองโยง – คลองบางใหญ่ จากกิโลเมตรที่ 0.000 ในท้องที่ตำบลตากฟ้า อำเภอนครชัยศรี จังหวัดนครปฐม ถึงกิโลเมตรที่ 20.500 ในท้องที่ตำบลบางแม่นางและตำบลบางม่วง อำเภอบางใหญ่ จังหวัดนนทบุรี เป็นทางน้ำชลประทานที่จะเรียกเก็บค่าชลประทาน 4. ร่างกฎกระทรวงกำหนดให้ทางน้ำชลประทานคลองข้างคันกั้นน้ำสายบางขนาก – ท่าไข่ เป็นทางน้ำชลประทานที่จะเรียกเก็บค่าชลประทาน พ.ศ. .... ซึ่งมีสาระสำคัญเป็นการกำหนดให้ทางน้ำชลประทานคลองข้างคันกั้นน้ำสายบางขนาก – ท่าไข่ จากกิโลเมตรที่ 0.000 ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา ถึงกิโลเมตรที่ 23.250 ในท้องที่ตำบลบางขวัญ อำเภอเมืองฉะเชิงเทรา จังหวัดฉะเชิงเทรา เป็นทางน้ำชลประทานที่จะเรียกเก็บค่าชลประทาน 5. ร่างกฎกระทรวงกำหนดให้ทางน้ำชลประทานคลองบางสมัคร – ต้นโพธิ์ เป็นทางน้ำชลประทานที่จะเรียกเก็บค่าชลประทาน พ.ศ. .... ซึ่งมีสาระสำคัญเป็นการกำหนดให้ทางน้ำชลประทานคลองบางสมัคร – ต้นโพธิ์ จากกิโลเมตรที่ 0.000 ในท้องที่ตำบลพิมพา อำเภอบางปะกง จังหวัดฉะเชิงเทรา ถึงกิโลเมตรที่ 7.3000 ในท้องที่ตำบลบางเกลือ อำเภอบางปะกง จังหวัดฉะเชิงเทรา เป็นทางน้ำชลประทานที่จะเรียกเก็บค่าชลประทานโดยมีรายละเอียดสรุปได้ ดังนี้กษ. เสนอตามรายงานของ ชป. ว่า มีการใช้น้ำจากทางน้ำชลประทานนอกภาคเกษตรกรรมเพิ่มมากขึ้น ในการนี้เพื่อให้เกิดประโยชน์จากการใช้น้ำจากทางน้ำชลประทานอย่างเต็มที่ และเป็นไปอย่างมีประสิทธิภาพ อีกทั้งทำให้ทราบถึงปริมาณของน้ำที่ขาดหายไปจากระบบชลประทาน และเป็นการรองรับการขออนุญาตใช้น้ำจากภาคอุตสาหกรรม การประปา และภาคธุรกิจอื่นที่จะมีขึ้นในอนาคต สมควรกำหนดทางน้ำชลประทานซึ่งได้มีประกาศกระทรวงเกษตร ฉบับลงวันที่ 26 พ.ย. 2505 ประกาศกระทรวงพัฒนาการแห่งชาติ ฉบับลงวันที่ 16 ม.ค. 2512 ประกาศกระทรวงเกษตรและสหกรณ์ (ฉบับที่ 7/2552) ฉบับลงวันที่ 6 พ.ย. 2552 และประกาศกระทรวงเกษตรและสหกรณ์ (ฉบับที่ 9/2557) ฉบับลงวันที่ 5 พ.ย. 2557 กำหนดให้เป็นทางน้ำชลประทานแล้ว เป็นทางน้ำชลประทานที่จะเรียกเก็บค่าชลประทานโดยออกเป็นกฎกระทรวงตามความใน พ.ร.บ. การชลประทานหลวง พ.ศ. 2485 จึงได้เสนอร่างกฎกระทรวงดังกล่าว จำนวน 5 ฉบับ มาเพื่อดำเนินการ**มติ ครม. :** อนุมัติหลักการร่างกฎกระทรวง จำนวน 5 ฉบับดังกล่าว ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อควบคุมดูแลปริมาณของน้ำ และเพื่อให้การใช้น้ำเป็นไปอย่างมีประสิทธิภาพ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 2/2559 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** รายงานการใช้จ่ายเงินงบประมาณรายจ่ายประจำปีงบประมาณ 2558 ไปพลางก่อน**สารัตถะ :** กษ. เสนอ ครม. รับทราบรายงานการใช้จ่ายเงินงบประมาณรายจ่ายประจำปีงบประมาณ 2558 ไปพลางก่อนของการยางแห่งประเทศไทย (กยท.)โดยมีรายละเอียดสรุปได้ ดังนี้1. กษ. รายงานว่า ตามที่ พ.ร.บ. การยางแห่งประเทศไทย พ.ศ. 2558 มีผลบังคับใช้ตั้งแต่วันที่ 15 ก.ค. 2558 โดยควบรวม 3 หน่วยงาน ได้แก่ กรมวิชาการเกษตรในส่วนของสถาบันวิจัยยาง (สวย.) องค์การสวนยาง (อสย.) และสำนักงานกองทุนสงเคราะห์การทำสวนยาง (สกย.) เป็น กยท. ในระหว่างการนำเสนอร่างข้อบังคับว่าด้วยการบริหารและจัดสรรเงินทุนพัฒนายางพารา พ.ศ. 2558 ต่อ ครม. เพื่อให้ความเห็นชอบมีผลทำให้งบประมาณรายจ่ายประจำปี 2559 ไม่สามารถใช้จ่ายได้ทันในวันที่ 1 ต.ค. 2558 กยท. จึงได้ขออนุมัติการใช้จ่ายเงินงบประมาณรายจ่ายประจำปีงบประมาณ 2558 ไปพลางก่อนต่อคณะกรรมการการยางแห่งประเทศไทย และเมื่อได้รับอนุมัติงบประมาณแล้วจะต้องนำเสนอ ครม. ซึ่งเป็นไปตามมาตรา 55 และ 73 แห่ง พ.ร.บ. การยางแห่งประเทศไทย พ.ศ. 25582. กยท. พิจารณาแล้วเห็นว่า ในระหว่างที่งบประมาณรายจ่ายประจำปี 2559 ไม่สามารถเสนอคณะกรรมการการยางแห่งประเทศไทยเพื่อขออนุมัติได้ทันก่อนเริ่มปีงบประมาณ พ.ศ. 2559 จึงมีความจำเป็นต้องใช้งบประมาณรายจ่ายประจำปีงบประมาณ 2558 ไปพลางก่อน เป็นระยะเวลา 2 ไตรมาส (ตั้งแต่ 1 ต.ค. 2558 ถึง 31 มี.ค. 2559) ทั้งนี้ ไม่เกินกึ่งหนึ่งของงบประมาณประจำปี 2558 ของแต่ละหน่วยงานที่ได้รับอนุมัติและเป็นไปตามแผนงาน/โครงการเดิม โดยให้ถือว่า การใช้จ่ายดังกล่าวเป็นส่วนหนึ่งของงบประมาณรายจ่ายประจำปี พ.ศ. 2559 ภายในวงเงินงบประมาณทั้งสิ้น 5,301 ล้านบาท (ไม่รวมงบลงทุน) ประกอบด้วย ทุนประเดิม กยท. เป็นเงิน 2,512 ล้านบาท กองทุนพัฒนายางพารา เป็นเงิน 2,719 ล้านบาท และเงินสะสมของกรมวิชาการเกษตรในส่วนของสถาบันวิจัยยาง เป็นเงิน 70 ล้านบาท ซึ่งคณะกรรมการการยางแห่งประเทศไทยมีอำนาจให้ความเห็นชอบงบประมาณประจำปีของ กยท. เป็นไปตามมาตรา 22 (2) แห่ง พ.ร.บ. การยางแห่งประเทศไทย พ.ศ. 25583. ในคราวประชุมคณะกรรมการการยางแห่งประเทศไทย ครั้งที่ 4/2558 เมื่อวันที่ 17 ก.ย. 2558 ที่ประชุมมีมติอนุมัติใช้จ่ายเงินงบประมาณรายจ่างประจำปีงบประมาณ 2558 ไปพลางก่อนตามที่ กยท. เสนอ โดยให้ไปเร่งดำเนินการจัดทำงบประมาณรายจ่ายประจำปีงบประมาณ 2559 เพื่อเสนอคณะกรรมการการยางแห่งประเทศไทยอนุมัติโดยไม่ต้องรอให้ครบไตรมาสที่ 2**มติ ครม. :** รับทราบตามที่ กษ. เสนอ ทั้งนี้ให้ กษ. รับความเห็นจาก สงป. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (กยท.)**ประโยชน์ที่ได้รับ :** เพื่อให้การดำเนินการเป็นไปตามนัยแห่ง พ.ร.บ. การยางแห่งประเทศไทย มาตรา 55**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 2/2559 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** โครงการ GEF UNIDO Cleantech Programme for SMEs in Thailand**สารัตถะ :** อก. เสนอ ครม. พิจารณา ดังนี้ 1. ให้ความเห็นชอบร่างเอกสารโครงการ GEF UNIDO Cleantech Programme for SMEs in Thailand 2. อนุมัติให้อธิบดีกรมส่งเสริมอุตสาหกรรมหรือผู้แทนที่ได้รับมอบหมายเป็นผู้ลงนามในร่างเอกสารโครงการ GEF UNIDO Cleantech Programme for SMEs in Thailand กับองค์การพัฒนาอุตสาหกรรมแห่งสหประชาชาติและหากมีการแก้ไขถ้อยคำที่มิใช่สาระสำคัญและไม่ขัดต่อผลประโยชน์ของประเทศไทย ขอให้คณะรัฐมนตรีมอบหมายให้ผู้ลงนามเป็นผู้ใช้ดุลยพินิจในเรื่องนั้น ๆ โดยไม่ต้องนำเสนอคณะรัฐมนตรีเป็นผู้พิจารณาอีก 3. มอบหมายให้กระทรวงการต่างประเทศ (กต.) ดำเนินการออกหนังสือมอบอำนาจเต็ม (Full Powers) ให้อธิบดีกรมส่งเสริมอุตสาหกรรมหรือผู้แทนที่ได้รับมอบหมายเป็นผู้ลงนามในร่างเอกสารโครงการดังกล่าวโดยมีรายละเอียดสรุปได้ ดังนี้1. อก. โดยกรมส่งเสริมอุตสาหกรรม ร่วมกับสำนักงานพัฒนาวิทยาศาสตร์และเทคโนโลยีแห่งชาติ สำนักงานคณะกรรมการนโยบายวิทยาศาสตร์และนวัตกรรมแห่งชาติกระทรวงวิทยาศาสตร์และเทคโนโลยี คณะวิศวกรรมศาสตร์ มหาวิทยาลัยเกษตรศาสตร์ และองค์การพัฒนาอุตสาหกรรมแห่งสหประชาชาติ (United Nations Industrial Development Organization: องค์การยูนิโด) ร่วมจัดทำโครงการ GEF UNIDO Cleantech Programme for SMEs in Thailand โดยมีรายละเอียด ดังนี้1.1. **วัตถุประสงค์** เพื่อส่งเสริมและพัฒนาผู้ประกอบการวิสาหกิจขนาดกลางและขนาดย่อม รวมทั้งผู้ริเริ่มธุรกิจ (Start - ups) ที่คิดค้นนวัตกรรมด้านเทคโนโลยีสะอาดของไทยให้สามารถเข้าถึงแหล่งทุนในระดับระหว่างประเทศ เช่น Venture Capitals c]t Angles Network สำหรับใช้ในการขยายขีดความสามารถในการผลิตเพื่อรองรับตลาดโลกใน 4 สาขา ได้แก่ การใช้พลังงานอย่างมีประสิทธิภาพ การใช้น้ำอย่างมีประสิทธิภาพ การใช้ของเสียเป็นพลังงานและพลังงานหมุนเวียน โดยแนวทางการส่งเสริมและพัฒนาผู้ประกอบการในโครงการจะใช้รูปแบบ (model) ของ Cleantech Open ใน Silicon Valley สหรัฐอเมริกา1.2 **ผลการดำเนินการที่ผ่านมา** ดังนี้ 1.2.1 ทส. ในฐานะหน่วยงานประสานงานกลางกับกองทุนสิ่งแวดล้อมโลกในประเทศไทย (GEF Operational Focal Point) มีอำนาจในการพิจารณาให้การรับรองข้อเสนอโครงการที่ขอรับการสนับสนุนจาก GEF ตามมติ ครม. เมื่อวันที่ 9 พ.ค. 2549 และได้ยืนยันการเข้าร่วมโครงการ GEF UNIDO Cleantech Programme for SMEs in Thailand (ตามหนังสือ ทส. ที่ 0204.5/2905 ลงวันที่ 13 พ.ย. 2556) 1.2.2 โครงการดังกล่าวได้รับอนุมัติงบสนับสนุนจากกองทุนสิ่งแวดล้อมโลก (GEF) เมื่อวันที่ 10 มิ.ย. 2557 เป็นระยะเวลา 3 ปี จำนวน 2 ล้านดอลลาร์สหรัฐ 1.2.3 อก. ได้ยืนยันการเข้าร่วมโครงการ GEF UNIDO Cleantech Programme for SMEs in Thailand กับองค์การยูนิโด (ตามหนังสือ อก. ที่ 0415/5209 ลงวันที่ 18 พ.ย. 2557) 1.2.4 กรมส่งเสริมอุตสาหกรรมได้มีคำสั่งกรมส่งเสริมอุตสาหกรรม ที่ 63/2558 ลงวันที่ 16 ก.พ.2558 เรื่อง แต่งตั้งคณะกรรมการกำกับและดูแลโครงการ โดยมีอธิบดีกรมส่งเสริมอุตสาหกรรมเป็นประธาน และได้จัดประชุมคณะกรรมการกำกับและดูแลโครงการ ครั้งที่ 1/2558 ในวันพุธที่ 18 ก.พ. 2558 เพื่อพิจารณาแผนการดำเนินการโครงการ GEF UNIDO Cleantech Programme for SMEs in Thailand และบทบาทหน้าที่และความรับผิดชอบของหน่วยงานร่วมดำเนินโครงการ1.3 **บทบาทหน้าที่และความรับผิดชอบของหน่วยงานร่วมดำเนินโครงการ** มีดังนี้ 1.3.1 กรมส่งเสริมอุตสาหกรรม อก. รับผิดชอบการกำกับดูแลการดำเนินงานโครงการในภาพรวมและการจัดประกวดนวัตกรรมเป็นประจำทุกปี 1.3.2 องค์การยูนิโดมีหน้าที่สนับสนุนการทำงานของคณะกรรมการกำกับและดูแลโครงการให้บรรลุวัตถุประสงค์ที่ตั้งไว้และติดตามตรวจสอบโครงการเพื่อให้เป็นไปตามกรอบระยะเวลาที่กำหนดไว้ 1.3.3 สำนักงานพัฒนาวิทยาศาสตร์และเทคโนโลยีแห่งชาติ รับผิดชอบกิจกรรมประชาสัมพันธ์โครงการการบ่มเพาะผู้ประกอบการ นักวิจัย และผู้สนใจ (SMEs/Start - ups) จัดฝึกอบรมพี่เลี้ยง (Mentors) และปฏิบัติหน้าที่ตามที่ได้รับมอบหมายจากคณะกรรมการกำกับและดูแลโครงการ 1.3.4 สำนักงานคณะกรรมการนโยบายวิทยาศาสตร์และนวัตกรรมแห่งชาติรับผิดชอบการศึกษาวิจัยนโยบายภาครัฐ เพื่อส่งเสริมนวัตกรรม 1.3.5 คณะวิศวกรรมศาสตร์ มหาวิทยาลัยเกษตรศาสตร์รับผิดชอบสนับสนุนข้อมูลด้านการวิจัยและพัฒนาตลอดจนเทคโนโลยีที่เกี่ยวข้องกับนวัตกรรมเทคโนโลยีสะอาด1.4 **ผลกระทบ** การดำเนินโครงการจะก่อให้เกิดประโยชน์แก่ประเทศไทย ดังนี้ 1.4.1 เกิดกลไกในการส่งเสริมผู้ประกอบการ SMEs ผู้ริเริ่มธุรกิจ (Start - ups) นักวิจัย และผู้สนใจที่ดำเนินธุรกิจลดคาร์บอน และส่งเสริมการใช้เทคโนโลยีสะอาดอย่างมีประสิทธิภาพ 1.4.2 เพิ่มความตระหนักเกี่ยวกับนวัตกรรมเทคโนโลยีสะอาดที่มีต่อภาคอุตสาหกรรมของประเทศไทย โดยเฉพาะกับกลุ่มผู้ประกอบการ SMEs 1.4.3 การฝึกอบรมและให้คำปรึกษาแก่ผู้ประกอบการ SMEs ผู้ริเริ่ม (Start - ups) นักวิจัย และผู้สนใจด้านธุรกิจนวัตกรรมเทคโนโลยีสะอาด โดยผ่านกระบวนการบ่มเพาะทางธุรกิจ (Business Incubation) จำนวน 25 กิจการต่อปี หรือจำนวนไม่น้อยกว่า 75 กิจการตลอดระยะเวลาดำเนินโครงการ 3 ปี เพื่อกระตุ้นให้เกิดการพัฒนาต่อยอดธุรกิจนวัตกรรมเทคโนโลยีสะอาดสู่เชิงพาณิชย์ 1.4.4 ได้แนวทางการพัฒนาด้านการจัดการนวัตกรรมเทคโนโลยีสะอาดในระดับชาติสำหรับผู้ประกอบการ SMEs ผู้ริเริ่มธุรกิจ (Start - ups) นักวิจัยและผู้สนใจ 1.4.5 การฝึกอบรบและพัฒนาพี่เลี้ยง (Mentors) ที่มีความเชี่ยวชาญด้านการบ่มเพาะธุรกิจนวัตกรรมเทคโนโลยีสะอาด จำนวน 50 คนต่อปีหรือจำนวนไม่น้อยกว่า 150 คน ตลอดระยะเวลาดำเนินโครงการ 3 ปี ซึ่งจะเป็นกำลังสำคัญในการพัฒนาผู้ประกอบการ SMEs และผู้ริเริ่มธุรกิจ (Start - ups) ของประเทศไทย 1.4.6 ผลักดันให้เกิดกิจกรรมวิจัยและพัฒนานวัตกรรมด้านเทคโนโลยีสะอาด เพื่อขยายขีดความสามารถงานนวัตกรรมของประเทศ รองรับตลาดโลกใน 4 สาขา ได้แก่ การใช้พลังงานอย่างมีประสิทธิภาพการใช้น้ำอย่างมีประสิทธิภาพ การใช้ของเสียเป็นพลังงานและพลังงานหมุนเวียน 1.4.7 เกิดความเป็นหุ้นส่วนกับภาคเอกชนโดยเฉพาะนักลงทุนและผู้ให้ทุนเพื่อส่งเสริมการขยายผลการดำเนินการในระยะยาวต่อไป 1.4.8 เกิดองค์ความรู้ในการดำเนินการต่าง ๆ ภายใต้โครงการ ซึ่งจะถ่ายทอดไปสู่หน่วยงานร่วมดำเนินการ เพื่อให้ขยายแนวคิดและขอบข่ายการดำเนินงานให้กว้างยิ่งขึ้นในอนาคต 1.4.9 เกิดการเผยแพร่วิธีปฏิบัติที่เป็นเลิศ (Best Practices) ด้านเทคโนโลยีสะอาดสู่ผู้ประกอบการ SMEs และผู้ริเริ่มธุรกิจ (Start - ups) เสริมสร้างศักยภาพและขีดความสามารถของภาคอุตสาหกรรมไทย เป็นการสร้างงาน สร้างรายได้และลดการนำเข้าเทคโนโลยีและเครื่องจักรด้านเทคโนโลยีสะอาดจากต่างประเทศ1.5 **ค่าใช้จ่ายและแหล่งที่มา** ค่าใช้จ่ายในการดำเนินโครงการเป็นเงินทุนระหว่างรัฐบาลไทยและจากกองทุนสิ่งแวดล้อมโลก (GEF) ในรูปเงินสด (in cash) 2 ล้านดอลลาร์สหรัฐ โดยฝ่ายไทยร่วมสมทบงบดำเนินการที่ไม่อยู่ในรูปของเงินสด (in kind) จำนวน 4 ล้านดอลลาร์สหรัฐ ประกอบด้วยงบ อก. จำนวน 2.5 ล้านดอลลาร์สหรัฐและจากสำนักงานพัฒนาวิทยาศาสตร์และเทคโนโลยีแห่งชาติในฐานะหน่วยงานร่วมดำเนินการจำนวน 1.5 ล้านดอลลาร์สหรัฐ2. อก. และองค์การยูนิโดได้วางกรอบระยะเวลาเริ่มต้นการทำงานไว้ตั้งแต่เดือนมีนาคม 2558 ตามมติที่ประชุมคณะกรรมการกำกับและดูแลโครงการ ครั้งที่ 1/2558 ในวันพุธที่ 18 ก.พ. 2558 ขณะนี้ได้ขอขยายระยะเวลาออกไปโดยได้ประสานเป็นการภายในกับทางองค์การยูนิโด ซึ่งกำหนดระยะเวลาลงนามร่างเอกสารโครงการไม่ควรล่าช้าเกินเดือน ม.ค. 2559 หากพ้นกำหนดดังกล่าว GEF จะยกเลิกงบประมาณสนับสนุนโครงการ ซึ่งจะทำให้ประเทศไทยเสียโอกาสในการพัฒนาและสร้างธุรกิจอุตสาหกรรมแขนงใหม่สาขาเทคโนโลยีสะอาด3. อก. ได้ประสานกับ กต. เพื่อให้มีกิจการพิจารณาร่างเอกสารโครงการที่ได้รับจากองค์การยูนิโด ว่าสอดคล้องกับมติคณะรัฐมนตรีเมื่อวันที่ 27 มกราคม 2558 ซึ่งให้หน่วยงานสามารถจัดทำความตกลงได้ตามอำนาจหน้าที่โดยไม่ต้องเสนอคณะรัฐมนตรีหรือไม่และมีขั้นตอนในการดำเนินการอย่างไรต่อไป กต. (กรมสนธิสัญญาและกฎหมาย) ให้ความเห็นว่าร่างเอกสารโครงการดังกล่าวเข้าข่ายเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 ที่ต้องได้รับความเห็นชอบจากคณะรัฐมนตรีก่อนการลงนาม แต่ไม่เป็นหนังสือสัญญาตามมาตรา 23 วรรคสอง ซึ่งจะต้องได้รับความเห็นชอบจากสภานิติบัญญัติแห่งชาติและ อก. ควรดำเนินการเสนอ ครม. ให้ความเห็นชอบต่อการจัดทำร่างเอกสารโครงการ และตามพระราชกฤษฎีกาว่าด้วยการเสนอเรื่องและการประชุม ครม. พ.ศ. 2548 มาตรา 4 (7) ว่าด้วยเรื่องความสัมพันธ์ระหว่างประเทศหรือที่เกี่ยวกับองค์กรระหว่างประเทศที่มีผลผูกพันรัฐบาลไทยโดยให้เสนอต่อ ครม. เพื่อขอให้ ครม. พิจารณาให้ความเห็นชอบร่างโครงการ GEF UNIDO Cleantech Programme for SMEs in Thailand**มติ. ครม. :** เห็นชอบและอนุมัติตามที่ อก. เสนอ | **หน่วยงานที่รับผิดชอบ** : อก./กษ. (สกต.)**ประโยชน์ที่ได้รับ :** เพื่อส่งเสริมและพัฒนาผู้ประกอบการวิสาหกิจขนาดกลางและขนาดย่อม รวมทั้งผู้ริเริ่มธุรกิจ (Start - ups) ที่คิดค้นนวัตกรรมด้านเทคโนโลยีสะอาดของไทยให้สามารถเข้าถึงแหล่งทุนในระดับระหว่างประเทศ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 2/2558 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** ท่าทีไทยสำหรับการประชุมคณะกรรมาธิการร่วมทางการค้าระหว่างไทยกับเมียนมา ครั้งที่ 7**สารัตถะ :** พณ. เสนอ ครม. พิจารณา ดังนี้ 1) รับทราบร่างองค์ประกอบผู้แทนไทยเข้าร่วมการประชุมคณะกรรมาธิการร่วมทางการค้า (Joint Trade Commission : JTC) ไทย – เมียนมา ครั้งที่ 7 (ตามข้อ 5) 2) ให้ความเห็นชอบในหลักการต่อประเด็นความร่วมมือทางเศรษฐกิจการค้าสำหรับการหารือกับเมียนมา และมอบหมายให้ รมว.พณ. ใช้เป็นกรอบการหารือสำหรับการประชุม JTC ไทย – เมียนมา ครั้งที่ 7 3) หากในการประชุมดังกล่าวมีผลให้การตกลงเรื่องความร่วมมือด้านเศรษฐกิจการค้าในประเด็นอื่นๆ นอกเหนือจากข้อ 2 อันจะเป็นประโยชน์ต่อการส่งเสริมความสัมพันธ์ทางเศรษฐกิจการค้าสองฝ่ายระหว่างไทยกับเมียนมา โดยไม่มีการจัดทำเป็นความตกลงหรือหนังสือสัญญาขึ้นมา ขอให้ พณ. และผู้แทนไทยที่เข้าร่วมการประชุมดังกล่าวสามารถดำเนินการได้โดยไม่ต้องนำเสนอ ครม. พิจารณา อีกครั้ง 4) อนุมัติให้ รมว.พณ. หรือผู้ที่ได้รับมอบหมายรับรองผลการประชุมคณะกรรมาธิการร่วมทางการค้าไทย – เมียนมา ครั้งที่ 7 รวมถึงเอกสารอื่นๆ ที่เป็นผลจากการหารือขยายความร่วมมือเฉพาะด้าน (หากมี)โดยมีรายละเอียดสรุปได้ ดังนี้1. ไทยและเมียนมามีพรมแดนติดกัน มีความสัมพันธ์ในฐานะประเทศเพื่อนบ้านและประเทศสมาชิกอาเซียน ที่กำลังจะก้าวเข้าสู่การเป็นประชาคมเศรษฐกิจร่วมกันในปลายปีนี้ โดยในปี 2557 เมียนมาเป็นคู่ค้าอันดับที่ 17 ของไทยในโลก และอันดับที่ 6 ของไทยในกลุ่มอาเซียน อีกทั้งเมียนมายังมีความสำคัญในด้านการค้าชายแดนอีกด้วย2. ไทยและเมียนมามีกลไกสำคัญในการหารือด้านการค้าระดับทวิภาคี คือการประชุมคณะกรรมาธิการร่วมทางการค้า (JTC) ไทย – เมียนมา โดยมี รมว.พณ. ไทย เป็นหัวหน้าคณะฝ่ายไทย และ รมว.พณ. เมียนมาเป็นหัวหน้าคณะฝ่ายเมียนมา ซึ่งการประชุม JTC ไทย – เมียนมา มีการประชุมมาแล้ว 6 ครั้ง โดยครั้งที่ 6 จัดขึ้นเมื่อวันที่ 2 พ.ย. 2555 ที่ กทม.3. การประชุม JTC ไทย – เมียนมา ครั้งที่ 7 ฝ่ายเมียนมาเสนอเป็นเจ้าภาพระหว่างวันที่ **14 – 15 ม.ค. 2559** **ณ กรุงเนปิดอร์** โดยมี รมว.พณ. และ รมว.พณ. เมียนมา (นายอู วิน มิน) เป็นประธานร่วม4. พณ. ได้จัดการประชุมส่วนราชการและเอกชนไทยที่เกี่ยวข้อง เมื่อวันที่ 8 ม.ค. 2558 เพื่อพิจารณาประเด็นความร่วมมือทางเศรษฐกิจการค้าที่ฝ่ายไทยประสงค์จะผลักดันสำหรับการประชุมคณะกรรมการร่วมทางการค้าไทย – เมียนมา ครั้งที่ 7 ประกอบกับผลจากการประชุมคณะกรรมาธิการร่วมว่าด้วยความร่วมมือทวิภาคี (JTC) ไทย – เมียนมา ครั้งที่ 8 เมื่อวันที่ 28 ก.ค. 2558 ที่เกี่ยวข้องกับการค้าและการลงทุนรวมทั้งได้ติดตามความคืบหน้าหลังจากการประชุม สรุปสาระสำคัญได้ 4.1 **การตั้งเป้าหมายการค้าสองฝ่าย** ให้มีมูลค่า 10 – 12 พันล้านดอลลาร์สหรัฐ ภายในปี 2560 4.2 **ความร่วมมือด้านการส่งเสริมการค้าชายแดน** โดยกำหนดเป้าหมายการค้าชายแดนสองฝ่ายให้มีมูลค่า 300,000 ล้านบาทภายในปี 2560 และกำหนดมาตรการในการส่งเสริมการค้าชายแดนระหว่างเมืองชายแดนที่มีความสำคัญทางการค้า เช่น แม่สอด – เมียวดี 4.3 **ความร่วมมือด้านการส่งเสริมและอำนวยความสะดวกทางการค้าและการลงทุน** เพื่อหาแนวทางแก้ไขปัญหาและแนวทางการอำนวยความสะดวกด้านการค้าและการลงทุนระหว่างกัน เช่น การแลกเปลี่ยนข้อมูลด้านกฎระเบียบที่เกี่ยวข้องกับการค้าและการลงทุน การแลกเปลี่ยนการเยือน การจัดงานแสดงสินค้าและจับคู่ธุรกิจ และการเปิดและยกระดับจุดผ่านแดน เป็นต้น 4.4 **ความร่วมมือด้านสินค้าเกษตร** โดยหารือเกี่ยวกับการควบคุมคุณภาพและอำนวยความสะดวกในการค้าสินค้าเกษตรบริเวณชายแดน รวมทั้งแนวทางความร่วมมือเพื่อประโยชน์ของเกษตรกรทั้งสองประเทศ 4.5 **ความร่วมมือในการเชื่อมโยงระหว่างกัน** โดยหารือถึงความร่วมมือในการเชื่อมโยงทั้งโครงสร้างพื้นฐานด้านคมนาคมขนส่ง และการจัดทำความตกลงด้านการขนส่งระหว่างไทยกับเมียนมา 4.6 **ความร่วมมือด้านการเงินและการธนาคาร** ผลักดันความร่วมมือในด้านการเงินการธนาคารของทั้งสองประเทศผ่านการสนับสนุนการใช้เงินสกุลท้องถิ่น เพื่อการค้าการลงทุนระหว่างประเทศ โดยเร่งดำเนินการในเขตเศรษฐกิจพิเศษทวายและเขตเศรษฐกิจพิเศษอื่นๆ และขยายไปยังทั่วประเทศต่อไป รวมถึงเพิ่มความร่วมมือในการให้บริการทางการเงินของธนาคารพาณิชย์ของทั้งสองประเทศ 4.7 **ความร่วมมือเรื่องเขตเศรษฐกิจพิเศษ** ส่งเสริมและสนับสนุนการลงทุนในเขตเศรษฐกิจพิเศษและพื้นที่ชายแดนไทย – เมียนมา เพื่อให้เกิดการเชื่อมโยงและการพัฒนาอุตสาหกรรมสาขาต่างๆ ระหว่างไทยกับเมียนมา 4.8 **ความร่วมมือด้านการท่องเที่ยว** เพื่อหาแนวทางความร่วมมือด้านการท่องเที่ยวร่วมกันระหว่างสองประเทศ เพื่อเชื่อมโยงวัฒนธรรมและสร้างรายได้ให้แก่ท้องถิ่น 4.9 **ความร่วมมือด้านวิชาการ การพัฒนาบุคลากร และอื่นๆ** เช่น โครงการสร้างเครือข่ายผู้ประกอบการไทยกับประเทศเพื่อบ้าน การพัฒนาบุคลากรในอนุภูมิภาคร่วมกัน5. พณ. เห็นควรมีผู้แทนจากหน่วยงานที่เกี่ยวข้องเข้าร่วมการประชุม JTC ไทย – เมียนมา ครั้งที่ 7 ดังนี้ ร่างองค์ประกอบผู้แทนไทย 1. รมว.พณ. 2. ปลัด พณ.  3. ผู้แทนกรมเจรจาการค้าระหว่างประเทศ 4. ผู้แทนกรมการค้าระหว่างประเทศ 5. ผู้แทนกรมส่งเสริมการค้าระหว่างประเทศ 6. ผู้แทนศูนย์ส่งเสริมศิลปาชีพระหว่างประเทศ 7. ผู้แทน กต. 8. ผู้แทน มท. 9. ผู้แทน กค.  10. ผู้แทน คค. 11. ผู้แทน กก. 12. ผู้แทน สศช. 13. ผู้แทนสำนักงานคณะกรรมการส่งเสริมการลงทุน 14.ผู้แทนสำนักงานสภาความมั่นคงแห่งชาติ 15. ผู้แทนกรมศุลกากร 16. ผู้แทน วก. 17. ผู้แทน ปศ. 18. ผู้แทน มกอช. 19. ธนาคารแห่งประเทศไทย6. พณ. พิจารณาแล้วเห็นว่า การประชุม JTC ไทย – เมียนมา ครั้งที่ 7 เป็นเวทีการประชุมหารือระดับรัฐมนตรีการค้า เกี่ยวข้องกับการกำหนดทิศทางความสัมพันธ์ทางการค้าและการลงทุนระหว่างไทย – เมียนมา และแนวทางจัดทำความร่วมมือทางเศรษฐกิจที่ทั้งสองฝ่ายมีศักยภาพร่วมกันหรือเอื้อประโยชน์ต่อกัน จึงเข้าข่ายที่จะต้องนำเสนอ ครม. ตามพระราชกฤษฎีกาว่าด้วยการเสนอเรื่องและการประชุม ครม. พ.ศ. 2548 มาตรา 4 (7) ว่าด้วยเรื่องที่เกี่ยวกับความสัมพันธ์ระหว่างประเทศหรือที่เกี่ยวกับองค์การระหว่างประเทศที่มีผลผูกพันรัฐบาลไทย**มติ. ครม. :** เห็นชอบตามที่ พณ. เสนอ | **หน่วยงานที่รับผิดชอบ** : พณ./กษ. (สกต.)**ประโยชน์ที่ได้รับ :** เป็นประโยชน์ต่อการส่งเสริมความสัมพันธ์ทางเศรษฐกิจการค้าสองฝ่ายระหว่างไทยกับเมียนมา เพื่อส่งเสริมการค้าและการลงทุนในสาขาต่างๆ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 2/2559 วันอังคารที่ 12 มกราคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120159****เรื่อง** **:** สรุปผลการประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และการประชุมรัฐภาคีพิธีสารเกียวโต สมัยที่ 11 ณ กรุงปารีส สาธารณรัฐฝรั่งเศส**สารัตถะ :** ทส. เสนอ ครม. พิจารณา ดังนี้ 1. รับทราบสรุปผลการประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และการประชุมรัฐภาคีพิธีสารเกียวโต สมัยที่ 11 ณ กรุงปารีส สาธารณรัฐฝรั่งเศส 2. รับทราบสาระสำคัญของความตกลงปารีส (Paris Agreement) และมอบหมายให้ ทส. โดยสำนักงานนโยบายและแผนทรัพยากรธรรมชาติและสิ่งแวดล้อมนำสาระความตกลงดังกล่าวต่อคณะกรรมการที่เกี่ยวข้องและให้นำเสนอ ครม. พิจารณา ให้ความเห็นชอบต่อการเข้าร่วมเป็นภาคีความตกลงปารีสในโอกาสต่อไป 3. มอบหมายให้หน่วยงานที่เกี่ยวข้องร่วมขับเคลื่อนการดำเนินงานภายในประเทศตามที่ได้นำเสนอโดยมีรายละเอียดสรุปได้ ดังนี้1. ครม. ได้มีมติเมื่อวันที่ 24 พ.ย. 2558 เห็นชอบองค์ประกอบคณะผู้แทนไทยและท่าทีประเทศไทยในการเข้าร่วมประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และการประชุมรัฐภาคีพิธีสารเกียวโต สมัยที่ 11 ณ กรุงปารีส สาธารณรัฐฝรั่งเศส ตามที่ ทส. เสนอ โดยมี พลเอก สุรศักดิ์ กาญจนรัตน์ รมว.ทส. เป็นหัวหน้าคณะผู้แทนไทย2. การประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และการประชุมรัฐภาคีพิธีสารเกียวโต สมัยที่ 11 โดยมีวัตถุประสงค์หลักเพื่อกำหนดแนวทางการดำเนินงานด้านการเปลี่ยนแปลงสภาพภูมิอากาศ และจัดทำความตกลงใหม่ที่เป็นที่ยอมรับของทุกภาคีสมาชิกเพื่อใช้แทนที่พิธีสารเกียวโต ซึ่งจะหมดวาระลงในปี 20203. การประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และการประชุมรัฐภาคีพิธีสารเกียวโต สมัยที่ 11 สรุปได้ดังนี้ 3.1 ถ้อยแถลงของนายกรัฐมนตรีไทย พลเอก ประยุทธ์ จันทร์โอชา เมื่อวันที่ 30 พ.ย. 2558 มีสาระสำคัญ คือ การแสดงเจตนารมณ์ของประเทศไทยที่จะมีส่วนร่วมผลักดันให้การเจรจาความตกลงด้านการเปลี่ยนแปลงสภาพภูมิอากาศฉบับใหม่บรรลุผลสัมฤทธิ์อย่างเป็นรูปธรรมและยั่งยืน 3.2 ถ้อยแถลงของหัวหน้าคณะผู้แทนไทย โดยพลเอก สุรศักดิ์ กาญจนรัตน์ รมว.ทส. มีสาระสำคัญ คือ การประกาศย้ำถึงเป้าหมายการลดก๊าซเรือนกระจกของประเทศไทยในการมีส่วนร่วมของประเทศในการแก้ไขปัญหาการเปลี่ยนแปลงสภาพภูมิอากาศ ที่ร้อยละ 20 – 25 จากกรณีปกติ ภายในปี ค.ศ. 2030 และมีแผนการดำเนินงานเพื่อให้บรรลุเป้าหมายดังกล่าวในภาคพลังงานและภาคขนส่ง 3.3 ถ้อยแถลงของอาเซียน โดยมาเลเซียในนามของประธานอาเซียนได้จัดส่งถ้อยแถลงของอาเซียนด้านการเปลี่ยนแปลงสภาพภูมิอากาศ 2015 ให้กับสำนักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศแล้ว ประเทศไทยได้ร่วมพิจารณาถ้อยแถลงของอาเซียน และเสนอ ครม. ให้ความเห็นชอบเมื่อวันที่ 20 ต.ค. 2558 3.4 ถ้อยแถลงของกลุ่ม 77 และจีน ได้กล่าวถึงความมุ่งมั่นที่จะร่วมกันในการรับมือกับปัญหาของการเปลี่ยนแปลงสภาพภูมิอากาศ การเรียกร้องให้ประเทศพัฒนาแล้วให้สนับสนุนที่จำเป็นทั้งทางด้านการเงิน เทคโนโลยีและการเสริมสร้างศักยภาพกับประเทศกำลังพัฒนา เพื่อเพิ่มศักยภาพในการลดก๊าซเรือนกระจก การปรับตัวต่อ การเปลี่ยนแปลงสภาพภูมิอากาศ รวมทั้งลดการสูญเสียและความเสียหาย4. **ความตกลงปารีส** ซึ่งมีสาระสำคัญครอบคลุมใน 7 ประเด็น ดังนี้ 4.1 การกำหนดเป้าหมายร่วมกันระดับโลก 4.2 การกำหนดความร่วมมือด้านการลดก๊าซเรือนกระจก 4.3 การกำหนดความร่วมมือด้านการปรับตัวต่อผลกระทบจากการเปลี่ยนแปลงสภาพภูมิอากาศ 4.4 การสนับสนุนทางการเงิน 4.5 การจัดตั้งกรอบความร่วมมือด้านการพัฒนาและถ่ายทอดเทคโนโลยี 4.6 การเสริมสร้างกลไกความร่วมมือในการพัฒนาศักยภาพของประเทศกำลังพัฒนา 4.7 การสร้างกรอบการรายงานข้อมูลให้เกิดความโปร่งใสในการดำเนินงานและการสนับสนุน5. **การขับเคลื่อนการดำเนินงานภายในประเทศ** แบ่งเป็น 2 ส่วน ได้แก่ 1) การขับเคลื่อนเพื่อบรรลุเป้าหมายลดก๊าซเรือนกระจก ปี พ.ศ. 2573 เห็นควรดำเนินการ ได้แก่ การจัดทำแผนที่นำทาง (Roadmap) และการจัดทำฐานข้อมูลด้านเทคโนโลยีและแผนที่นำทางด้านเทคโนโลยีที่เกี่ยวข้อง 2) การเตรียมความพร้อมในการปฏิบัติตามพันธกรณีที่เกิดจากความตกลงปารีส โดยมีพันธกรณีหลัก ได้แก่ การจัดทำเป้าหมายการดำเนินงานของประเทศด้านการเปลี่ยนแปลงสภาพภูมิอากาศ และการเตรียมความพร้อมในการรวบรวมข้อมูลด้านการดำเนินงานเพื่อบรรลุเป้าหมายในการลดก๊าซเรือนกระจก6. มอบหมายให้หน่วยงานที่เกี่ยวข้องร่วมขับเคลื่อนการดำเนินงานภายในประเทศตามที่ได้เสนอในข้อ 5 ดังนี้ 6.1 สำนักนโยบายและแผนทรัพยากรธรรมชาติและสิ่งแวดล้อม ร่วมกับหน่วยงานในภาคส่วนที่เกี่ยวข้อง จัดทำแผนที่นำทาง (Roadmap) ซึ่งระบุแนวทางและมาตรการในรายละเอียดเพื่อให้สามารถบรรลุเป้าหมายการลดก๊าซเรือนกระจกที่ได้ตั้งไว้ 6.2 สำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติในฐานะหน่วยงานที่ได้รับมอบหมายรับผิดชอบ (National Designated Entities : NDE) ร่วมกับสำนักนโยบายและแผนทรัพยากรธรรมชาติและสิ่งแวดล้อม และหน่วยงานในภาคส่วนที่เกี่ยวข้อง จัดทำฐานข้อมูลด้านเทคโนโลยีและแผนที่นำทางด้านเทคโนโลยีที่เกี่ยวข้อง (Technology database and roadmap) เพื่อนำไปเป็นกรอบในการพัฒนาและถ่ายทอดเทคโนโลยีด้านการเปลี่ยนแปลงสภาพภูมิอากาศที่เหมาะสมสำหรับประเทศไทย รวมถึงเป็นกรอบในการหารือความร่วมมือระหว่างประเทศในการพัฒนาและถ่ายทอดเทคโนโลยี 6.3 สำนักนโยบายและแผนทรัพยากรธรรมชาติและสิ่งแวดล้อมร่วมกับหน่วยงานในภาคส่วนที่เกี่ยวข้องจัดทำเป้าหมายการดำเนินงานด้านการเปลี่ยนแปลงสภาพภูมิอากาศของประเทศ โดยเฉพาะเป้าหมายการลดก๊าซเรือนกระจกทุก 5 ปี หลังจากปี ค.ศ. 2030 และให้สำนักงานนโยบายฯ เป็นหน่วยงานกลางในการประสาน ติดตาม ประเมินผลความก้าวหน้าการดำเนินงานในระดับประเทศ 6.4 หน่วยงานที่เกี่ยวข้อง ได้แก่ พน. คค. อก. มท. กษ. และ ทส. มีภารกิจเพิ่มเติมในการรายงานข้อมูลที่เกี่ยวข้อง เพื่อประกอบการคำนวณปริมาณก๊าซเรือนกระจก รวมถึงการรายงานและประเมินผลการดำเนินงานตามแผนที่มีส่วนเกี่ยวข้องกับการลดก๊าซเรือนกระจก และร่วมมือกับสำนักนโยบายและแผนทรัพยากรธรรมชาติและสิ่งแวดล้อม พัฒนาคู่มือการรายงานและติดตามผลการดำเนินงาน (Measure, Report, Verify : MRV) ให้เป็นไปตามมาตรฐานสากล 6.5 สำนักงานนโยบายและแผนทรัพยากรธรรมชาติและสิ่งแวดล้อมเป็นหน่วยงานกลางในการประสาน ติดตาม การดำเนินงานด้านการเปลี่ยนแปลงสภาพภูมิอากาศที่ได้รับการสนับสนุนเงิน เทคโนโลยี และการเสริมสร้างศักยภาพจากต่างประเทศ โดยขอความร่วมมือจากหน่วยงานที่เกี่ยวข้องในการรายงานข้อมูลดังกล่าว7. มอบหมายให้ กต. พิจารณาจัดสรรจำนวนบุคลากรที่เหมาะสมสำหรับการปฏิบัติภารกิจประธานกลุ่ม 77 และจีน ในกรอบ UNFCCC ในปี 2559 ทั้งนี้ ทส. ยินดีประสานข้อมูลเชิงเทคนิคที่เกี่ยวข้องเพื่อสนับสนุนการปฏิบัติภารกิจดังกล่าวของ กต.**มติ ครม. :** รับทราบตามที่ ทส. เสนอ | **หน่วยงานที่รับผิดชอบ** : ทส./กษ. (สกต.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** **-** |